Η Λίζα και η άλλη

Η Λίζα και η άλλη είναι ελληνική κινηματογραφική ταινία του 1961, σε σενάριο Βαγγέλη Γκούφα και σκηνοθεσία Ντίνου Δημόπουλου. Πρωταγωνιστούν οι: Αλίκη Βουγιουκλάκη, Λάμπρος Κωνσταντάρας, Γιώργος Πάντζας και Γιώργος Λευτεριώτης.

 Πλοκή 
Η Λίζα (Αλίκη Βουγιουκλάκη), μια νεαρή πλανόδια μικροπωλήτρια, συλλαμβάνεται από τον ιδιοκτήτη ενός παλαιοπωλείου (Λαυρέντης Διανέλλος) επειδή έχει κοιμηθεί κρυφά εκεί. Ο δικαστής (Παντελής Ζερβός) την αθωώνει και ο Θάνος Κωστόπουλος (Γιώργος Πάντζας), ο νεαρός δικηγόρος που αναλαμβάνει την υπεράσπισή της, την παίρνει και την φιλοξενεί στο σπίτι του, όπου μένει μαζί με δυο φίλους του, τον Στυλιανό (Γιάννης Μαλούχος) και τον Κωνσταντίνο (Βασίλης Μαλούχος).

Η Μίτση (Αλίκη Βουγιουκλάκη), ένα πλουσιοκόριτσο, το σκάει από το σπίτι της προκειμένου να πιέσει τον πατέρα της, Μικέ (Λάμπρος Κωνσταντάρας), να μην την αναγκάσει να παντρευτεί τον Τζον Πεζίκη (Γιώργο Κωνσταντίνου) που της προξενεύει και να δεχθεί για γαμπρό του το αγόρι της, τον Ανδρέα (Γιώργος Λευτεριώτης). Ο πατέρας της την αναζητεί με τη βοήθεια του ντετέκτιβ Πέτρου Βαλδή (Θανάσης Βέγγος) και προσφέροντας αμοιβή για την εύρεσή της. Οι τρεις φίλοι (Θάνος, Στυλιανός & Κωνσταντίνος) ανακαλύπτουν στην εφημερίδα πως η Λίζα μοιάζει εκπληκτικά με την Μίτση και, πιστεύοντας πως είναι αυτή, την οδηγούν στον Μικέ Γαβριήλογλου, στο σπίτι της Μίτσης, και τους αναστατώνει. Μετά απο πολλές απροσδόκητες προσπάθειες της Λίζας και του πατέρα της, η Μίτση εμφανίζεται και όλα έχουν αίσιο τέλος. Η Λίζα θα παντρευτεί τον Θάνο και η Μίτση τον Ανδρέα.

 Διανομή 
ΗθοποιόςΡόλοςΑλίκη ΒουγιουκλάκηΛίζα ΦραγκούδηΜίτση ΓαβριήλογλουΛάμπρος ΚωνσταντάραςΜικές Γαβριήλογλου (βιομήχανος, πατέρας Μίτσης)Θανάσης ΒέγγοςΠέτρος Βαλδής (ντετέκτιβ)Γιώργος ΠάντζαςΘάνος Κωστόπουλος (δικηγόρος)Γιώργος ΛευτεριώτηςΑνδρέας (αγόρι Μίτσης)Παντελής Ζερβόςπρόεδρος δικαστηρίουΤζόλυ ΓαρμπήΚατερίνα (οικονόμος)Λαυρέντης ΔιανέλλοςΝικόλαος Χατζημηνάς (ιδιοκτήτης παλαιοπωλείου)Γιάννης ΜαλούχοςΣτυλιανός Ιατρίδης (φίλος Θάνου)Βασίλης ΜαλούχοςΚωνσταντίνος Ιατρίδης (φίλος Θάνου)Δημήτρης ΝικολαΐδηςυπαστυνόμοςΚώστας Ναόςμυστικός αστυνομικόςΓιώργος ΤσιτσόπουλοςΓιάννης (φίλος Ανδρέα)Νίκος Φέρμαςκυρ. Μιχαλάκης (μούργος)Γιάννης ΒογιατζήςΓιώργος (σοφέρ)Βασίλης ΜαυρομάτηςΠαύλος Καρδάμης (φίλος Ανδρέα)Μαργαρίτα ΑθανασίουυπηρέτριαΛάμπρος ΚοτσίρηςαστυνόμοςΚάτια ΑθανασίουυπηρέτριαΟρφέας ΖάχοςυπηρέτηςΘανάσης ΠαπαδόπουλοςΛάμπης (λαχειοπώλης)Γιώργος ΚωνσταντίνουΤζον Πεζίκης (υποψήφιος γαμπρός)

 Παραγωγή 
Βοηθός σκηνοθέτη ήταν ο νεαρός τότε Παντελής Βούλγαρης. 

Η πρώτη προβολή της ταινίας πραγματοποιήθηκε στις 13 Νοεμβρίου 1961.  Κόβοντας 152.896 εισιτήρια, ήρθε στη 2η θέση ανάμεσα σε 68 ελληνικές παραγωγές της σαιζόν.  Κυκλοφόρησε με τη μορφή DVD στις 15 Μαρτίου 2006.

 Παραπομπές 

Βιβλιογραφία

Εξωτερικοί σύνδεσμοι

 Η Λίζα και η άλλη  στο Veggos.gr]

Κατηγορία:Ταινίες του 1961
Κατηγορία:Ελληνόφωνες ταινίες
Κατηγορία:Ελληνικές κωμικές ταινίες
Κατηγορία:Ταινίες σε σκηνοθεσία Ντίνου Δημόπουλου
Κατηγορία:Ταινίες με μουσική σύνθεση Μάνου Χατζιδάκι
Κατηγορία:Ταινίες γυρισμένες στην Ελλάδα
Κατηγορία:Ταινίες παραγωγής Φίνος Φιλμ
Κατηγορία:Ελληνικές ασπρόμαυρες ταινίες
Κατηγορία:Ταινίες τοποθετημένες στην Ελλάδα
Κατηγορία:Ελληνικές ταινίες της δεκαετίας 1960